Ikast Svømme Klub, General forsamling 2016

Formandens beretning.

**De overordnede betragtninger**.

2015 har også været et godt år for ISK ikke mindst takket være en stor indsats fra både forældre og trænere.

Vi har til trods for de udfordringer skole reformen har givet os være til stand til at holde fast i vores medlemmer og dermed fastholde en fornuftig indtægt i klubben. Vi kommer tilbage til regnskabstallene senere i dag

VI har haft ganske få udfordringer omkring lukning af enkelte hold p.ga antallet af svømmere og problematikker med at få trænere så tidligt. Men det har i det store billede været marginalt.

Vores samarbejde internt i klubben særligt mellem Tri og svømning er blevet bedre, der er stadig plads til forbedring omkring kommunikation, men det lykkedes os da i år at afvikle fælles klubmesterskaber. Det min klare opfattelse at der er lagt en god base for det fremtidige samarbejde.

Samarbejdet mellem U og K er igennem de seneste år blevet lidt mere struktureret særligt omkring flytning fra U til K, hvor vi nu gennemfører evakueringer flere gange over året, det kan altså betyde at svømmere i U kan rykker over i konkurrence afdelingen uden at have gennemført hele forløbet i U. VI må samtidig erkende at forældre deltagelsen i U afdelingen er mindre end vi kunne ønske, og vi er det kommende år presset på antallet af forældre i U udvalget. Traditionelt har vandtidsplanen og dermed hele vores overordnede ramme for træning været drevet fra U udvalget. I den anledning vil jeg gerne sige tak til Dan Fill for det store arbejde han har gjort i den forbindelse, Dan kan desværre ikke fortsætte i U udvalget pga hans nye job.

**U afdelingen**

U afdelingen som sådan har i det store hele være velfungerende, der har været, mindre forhold med trænere, varmen på vandet men ikke nogen vi ikke har kunnet håndtere, dels via forældre repræsentanter og dels via Merethe og Michel som på bestyrelsens vegne har søgt at bilægge de forhold der har været. U afdelingen har også været hjulpet af at Tinna er kommet på kontoret og har kunnet hjælpe med at afklare diverse økonomiske og administrative forhold relativt nemt.

Lad mig i den anledning benytte lejligheden til at fastslå vores refusions politik. Det helt overordnede udgangspunkt er at børnene kan melde fra og få kontingentet retur hvis de i løbet af et par gange ikke synes at det er noget at gå til svømning. Man kan altså ikke komme flere måneder efter og bede om refusion blot fordi man ikke er kommet til den udbudte træning.

**TRI- afdeling**

Triatlon udvalget har i 2015 for andet år i træk afviklet klubbens årlige triatlonstævne, der endnu engang var åbningsstævne i DM-serien. Der var en lille fremgang i deltagerantallet og det var generelt en rigtig god dag for klubben. ISK vil igen i april måned 2016 være vært for stævnet og hele DM-feltet, denne gang bliver ungdoms- og børnetriatleterne sat særligt i fokus, og ISK vil da også være stærkt repræsenteret i disse klasser. Stævnet bliver formentligt sidste DM for ISK i denne omgang, da man i Dansk Triatlonforbund ønsker at DM-stævnerne flyttes rundt blandt alle forbundets klubber.

ISK Triatleterne er, i 2015, i højere grad begyndt at tage til stævner sammen, hvilket har givet et stærkt sammenhold. Dette kom i første omgang til udtryk ved, at vi kunne stille 4 hold til hold-DM som vi betragter som afslutningsstævnet i triafdelingen. En måned senere blev sæsonen endegyldigt afsluttet med klubbens Hawaii-fest, hvor en stor del af klubbens triatleter var samlet i klublokalet og fulgte vores lokale deltager Bent Andersen, under VM på Ironman-distancen der afvikles på Hawaii hvert år i oktober måned. Bent var taget til Hawaii for at forsvare sin titel som Verdensmester, og det glæden var stor, da han efter 9 timer 21 minutter og 45 sekunder var indehaver af sin 5. VM titel.

**K afdeling**

I sommeren 2015 besluttede vi at satse hårdere på trænere i år, og ansatte derfor en C holds træner sammen med selvstændige trænere til både B T og Mini T. Vi vurderer at det var det rigtige at gøre, selvom vi endnu ikke efter jul endnu har fundet en afløser for vores første C holds træner Cecillie. Vi har dog en forventning om at det falder på plads i løbet af denne uge.. Vore svømmere har leveret gode resultater og vi har 6 svømmere med til de danske vest danske årgangs meterskaber (VÅM), til trods for en ret hård opstramning i krav til for deltagelsen.

Også de svømmere som ikke deltager i VÅM har leveret god fremgang i år og der er leveret gode resultater som det også er fremgået af den lokale presse.

Vi har succesfuldt igen afviklet på DGI, LM og Midsommer cup, begge stævner med en god forælder opbakning og en fornuftig indtjening til klubben.

Vi er således overbevist om at den øgede omkostning som de ekstra trænere har medført for klubben har været en rigtig indsats. Og set med økonomiske briller har vi forsat en rigtig sund økonomi som Allan vil tage jer i gennem.